Blaze7451/Wiki-th-20250601 huggingface dataset:
สนามกีฬาชือครือ ซาราโจลู

สนามกีฬาอึลเกอร์ หรือชื่อเดิม สนามกีฬาชือครือ ซาราโจลู เป็นสนามกีฬาที่ตั้งอยู่ในเขคาดึเกยของอิสตันบูล ประเทศตุรกี และเป็นสนามเหย้าของเฟแนร์บาห์แช สนามแห่งนี้เปิดใช้งานใน ค.ศ. 1908 และปรับปรุงใหม่หลายครั้ง ในช่วง ค.ศ. 1929–1932, ค.ศ. 1965–1982,  ค.ศ. 1999 และ ค.ศ. 2006 ต่อมาในวันที่ 4 ตุลาคม ค.ศ. 2006 สนามกีฬาอึลเกอร์ได้รับเลือกให้เป็นสนามในนัดชิงชนะเลิศยูฟ่าคัพปี 2009 ทำให้สนามแห่งนี้กลายเป็นสนามแห่งสุดท้ายที่ใช้จัดการแข่งขันนัดชิงชนะเลิศยูฟ่าคัพก่อนที่จะมีการเปลี่ยนชื่อการแข่งขันเป็นยูฟ่ายูโรปาลีกในฤดูกาล 2009–10

**อ้างอิง**

**แหล่งข้อมูลอื่น**
  Fenerbahçe Ülker Stadium-  Fenerbahçe Ülker Stadium Official Website-  Fenerbahçe Ülker Stadium's interior view from all seats-  Fenerbahçe Ülker Stadium date=2011-10-06 -  Venue Information-  Atmosphere at Ülker date=2019-08-24 
ซัสซูโอโลกัลโช
หมวดหมู่:เฟแนร์บาห์แชสปอร์คูลือบือ (ฟุตบอล)
หมวดหมู่:อิสตันบูล
หมวดหมู่:สนามกีฬาฟุตบอลชิงแชมป์แห่งชาติยุโรป 2032
สนามกีฬาเบชิกทัช

สนามกีฬาเบชิกทัช (Beşiktaş Stadyumu; ปัจจุบันรู้จักกันในชื่อ ทือปรัชสตาดยูมู (Tüpraş Stadyumu) ด้วยเหตุผลในการสนับสนุน) เป็นสนามกีฬาอเนกประสงค์ติดตั้งเก้าอี้ครบทุกที่นั่ง ตั้งอยู่ที่เขตเบชิกทัชในอิสตันบูล ประเทศตุรกี และเป็นสนามเหย้าของเบชิกทัชฌิมนัสติกคูลือบือ ตัวสนามถูกสร้างขึ้นบนพื้นที่ของสนามกีฬาอีโนนือ ซึ่งเป็นสนามเหย้าแห่งเก่าของสโมสร โวดาโฟนพาร์กมีความจุ 41,188 ที่นั่ง และเคยใช้จัดการแข่งขันยูฟ่าซูเปอร์คัพ 2019
โวดาโฟนพาร์กมีที่นั่งรับรองพิเศษ 144 ที่นั่ง และมีห้อง "1903 เลาจ์" ซึ่งรองรับได้ถึง 1,903 คน นอกจากนี้ ยังมี "อัฒจันทร์ 1903" ซึ่งจุคนได้ 636 ที่นั่ง ที่นั่งสำหรับบุคคลพิเศษในสนามติดตั้งระบบถ่ายทอดสดโทรทัศน์ ระบบโฆษณา และสารสนเทศผู้เล่น สนามกีฬาแห่งนี้มีภัตตาคารเนื้อที่ 2,123 ตารางเมตร, ภัตตาคารระเบียงเนื้อที่ 2,520 ตารางเมตร และที่จอดรถบุคคลพิเศษซึ่งรองรับได้ 600 คัน สนามแห่งนี้ถือเป็น 'สมาร์ทสเตเดียม' ซึ่งแฟนสามารถใช้เทคโนโลยีสเตเดียมวิชันและไวไฟความเร็วสูง ซึ่งเป็นความร่วมมือกับซิสโก
การทำลายสนามแห่งเก่าหรือสนามกีฬาอีโนนือ เริ่มต้นขึ้นเมื่อวันที่ 2 มิถุนายน ค.ศ. 2013 โดยยังคงเหลืออัฒจันทร์เอสกี อาชิก ซึ่งจะไม่ถูกทำลาย งบประมาณในการทำลายอยู่ที่ 80 ล้านยูโร ส่วนสนามแห่งใหม่ถูกออกแบบโดยสถาปนิกชาวเยอรมัน บึนยามิน เดอร์มัน โดยออกแบบให้สอดคล้องกับภูมิทัศน์ทางธรรมชาติและประวัติศาสตร์ของบอสฟอรัส

**อ้างอิง**

**แหล่งข้อมูลอื่น**
 www.vodafonearena.com.tr tr-  Vodafone Stadium at bjk.com.tr
หมวดหมู่:สนามฟุตบอลในประเทศตุรกี
หมวดหมู่:สิ่งก่อสร้างในอิสตันบูล
หมวดหมู่:สนามกีฬาที่สร้างเสร็จในปี พ.ศ. 2559
การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563

การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดสมุทรปราการ แทนที่นายกรุงศรีวิไล สุทินเผือก ที่พ้นสภาพการเป็นสมาชิกสภาผู้แทนราษฎรเนื่องจากถูกศาลฎีกาแผนกคดีเลือกตั้งมีคำสั่งให้มีการเลือกตั้งใหม่โดยกำหนดเลือกตั้งในวันที่ 9 สิงหาคม 2563

**ที่มา**
เมื่อวันที่ 30 มิถุนายน พ.ศ. 2563 ศาลฎีกาแผนกคดีเลือกตั้ง มีคำพิพากษาในคดีที่คณะกรรมการการเลือกตั้ง ร้องขอให้ศาลวินิจฉัยกรณีคณะกรรมการการเลือกตั้งแจกใบเหลืองนายกรุงศรีวิไล สุทินเผือก สมาชิกสภาผู้แทนราษฎร พรรคพลังประชารัฐ เมื่อวันที่ 20 พฤศจิกายน พ.ศ. 2562 หลังถูกกล่าวหาให้ทรัพย์สินหรือผลประโยชน์อื่นใดแก่ผู้มีสิทธิเลือกตั้ง เพื่อจูงใจให้ผู้มีสิทธิเลือกตั้งลงคะแนนให้ เหตุคนใกล้ชิดไปมอบพวงหรีดและเงินใส่ซองช่วยงานศพ 1,000 บาท แก่ประชาชนในพื้นที่
ทั้งนี้ ศาลพิจารณาแล้วเห็นว่ากรณีดังกล่าว มีหลักฐานอันควรเชื่อได้ว่าการเลือกตั้งในเขตเลือกตั้งใดมิได้เป็นไปโดยสุจริตหรือเที่ยงธรรม แต่ไต่สวนแล้วไม่ได้ความชัดว่าเป็นการกระทำของผู้ได้รับเลือกตั้ง จึงพิพากษาให้มีการเลือกตั้งใหม่แทน นายกรุงศรีวิไล ตามมาตรา 133 ของ พ.ร.ป.ว่าด้วยการเลือกตั้งสมาชิกสภาผู้แทนราษฎร พ.ศ. 2561

**ผู้สมัคร**
คณะกรรมการการเลือกตั้ง ได้มติกำหนดวันรับสมัครคือวันที่ 16 กรกฎาคม –20 กรกฎาคม 2563 และกำหนดวันเลือกตั้งคือวันที่ 9 สิงหาคม พ.ศ. 2563 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด

**ปฏิกิริยาในการรับสมัคร**
 พรรคก้าวไกล มีมติส่งผู้สมัครคนใหม่ ต่างจาก พรรคเพื่อไทย, พรรคพลังประชารัฐ และ พรรคเสรีรวมไทย ซึ่งใช้ผู้สมัครจากรอบที่ผ่านมา ทำให้ ตรัยวรรธน์ อิ่มใจ อดีตผู้สมัครในเขตเดิมจากพรรคอนาคตใหม่ ประกาศตัดขาดกับพรรคในเวลาต่อมา

**ผลการเลือกตั้ง**

**ความไม่ชอบมาพากล**
วันที่ 9 สิงหาคม 2563 เวลา 11.20 น. พิธา ลิ้มเจริญรัตน์ หัวหน้าพรรคก้าวไกล รายงานความไม่ชอบมาพากล เช่น หน้าหน่วยเลือกตั้งมีป้ายหาเสียงของบางพรรค และมีการตั้งโต๊ะแจกเงิน

**อ้างอิง**
สมุทรปราการ พ.ศ. 2563
สมุทรปราการ
หมวดหมู่:การเลือกตั้งในจังหวัดสมุทรปราการ
หมวดหมู่:อำเภอบางบ่อ
หมวดหมู่:อำเภอบางเสาธง
หมวดหมู่:อำเภอบางพลี
ภัชชาวีร์ รัตนใหม่

ภัชชาวีร์ รัตนใหม่ (11 มิถุนายน พ.ศ. 2541 –) หรือชื่อในวงการคือ พิมพลอย ภัชชาวีร์ เป็นนักร้องลูกทุ่งธชยสังกัดไวท์ไลน์ มิวสิค เธอเป็นที่รู้จักจากผู้ชนะเลิศ 21 สมัยจากรายการประกวดร้องเพลงลูกทุ่ง มาสเตอร์คีย์ เวทีแจ้งเกิด, ชิงช้าสวรรค์ รวมไปถึงรายการ ชุมทางดาวทอง, เดอะวอยซ์ไทยแลนด์ ซีซั่นที่ 6, เดอะวอยซ์ ออล สตาร์ส ไทยแลนด์, นักสู้คู่ดาว ทางช่อง 3 เอชดี และมีผลงานเพลงหลังจากการประกวดในเดือนธันวาคม พ.ศ. 2560 ในชื่อ ตราบธุลีดิน

**ประวัติ**
เธอเกิดวันที่ 11 มิถุนายน พ.ศ. 2541 ที่ตำบลหนองพระ อำเภอวังทรายพูน จังหวัดพิจิตร เป็นบุตรของนางสมพร รัตนใหม่ เกิดที่บ้านหนองโพธิ์ ตำบลหนองพระ อำเภอวังทรายพูน จังหวัดพิจิตร และนายเฉลิมพร รัตนใหม่เกิดที่บ้านวังทรายพูนนอก ตำบลวังทรายพูน อำเภอวังทรายพูน จังหวัดพิจิตร เธอจบประถมศึกษา โรงเรียนอนุบาลวชิร จบมัธยมต้น โรงเรียนอนุบาลวชิร จบมัธยมปลาย โรงเรียนเฉลิมขวัญสตรี จบปริญญาตรี คณะวิศวกรรมศาสตร์ มหาวิทยาลัยนเรศวร

**อ้างอิง**
หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:นักร้องลูกทุ่งหญิงชาวไทย
หมวดหมู่:นักร้องเด็กชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยนเรศวร
หมวดหมู่:ศิลปินสังกัดไวท์ไลน์ มิวสิค
หมวดหมู่:บุคคลจากอำเภอวังทรายพูน
หมวดหมู่:บุคคลจากโรงเรียนเฉลิมขวัญสตรี
หมวดหมู่:นักร้องจากจังหวัดพิจิตร
ท่าเรือมาคัมปุระ มหินทะ ราชปักษะ

ท่าเรือคัมปุระ มหินทะ ราชปักษะ (Magampura Mahinda Rajapaksa Port; මාගම්පුර මහින්ද රාජපක්‍ෂ) หรือ ท่าเรือฮัมบันโตตา (Hambantota Port) เป็นท่าเรือสมุทรในฮัมบันโดตา ประเทศศรีลังกา ท่าเรือระยะแรกเปิดในวันที่ 18 พฤศจิกายน 2553 ท่าเรือดังกล่าวสร้างในแผ่นดินและมีการท่าเรือศรีลังกาเป็นผู้ดำเนินการ มูลค่าก่อสร้างโดยประมาณทั้งหมดของโครงการระยะที่ 1 คิดเป็น 361 ล้านดอลลาร์สหรัฐ ซึ่งร้อยละ 85 ได้รับการสนุบสนุนทุนจากธนาคารเอ็กซิมแห่งสาธารณรัฐประชาชนจีน
เริ่มการก่อสร้างในเดือนมกราคม 2551 จะเป็นท่าเรือใหญ่สุดอันดับสองของศรีลังการองจากท่าเรือโคลัมโบ ท่าเรือฮัมบันโดตาจะรองรับเรือที่แล่นตามเส้นทางขนส่งสินค้าตะวันออก-ตะวันตกซึ่งผ่านใต้ต่อฮัมบันโดตาเป็นระยะห่าง 6 ถึง 10 ไมล์ทะเล (19 กิโลเมตร) โครงการท่าเรือระยะแรกจะมีสถานที่กำบัง ซ่อมแซมเรือ ต่อเรือและเปลี่ยนลูกเรือ ระยะหลังจะเพิ่มความจุของท่าเรือเป็น 20 ล้าน TEU ต่อปี เมื่อเสร็จสิ้นแล้ว อ้างว่าท่าเรือนี้จะเป็นท่าเรือใหญ่สุดที่สร้างบนแผ่นดินในคริสต์ศตวรษที่ 21 ทีเดียว
อย่างไรก็ดี ในปี 2559 ท่าเรือฮัมบันโดตามีรายได้ 11.81 ล้านดอลลาร์สหรัฐ และมีค่าใช้จ่าย 10 ล้านดอลลาร์สหรัฐคิดเป็นมูลค่าโดยตรงและมูลค่าบริการจัดการ คิดเป็นกำไรจากการดำเนินการเพียง 1.81 ล้านดอลลาร์สหรัฐ เมื่อท่าเรือขาดทุนหนัก ทำให้การชำระหนี้คืนเป็นไปได้ยาก ในปี 2559 จึงมีการเสนอให้เช่าท่าเรือ 80% เป็นการแลกเปลี่ยนหนี้สินกับหุ้นของบริษัท ให้แก่บริษัทที่ถือหุ้นใหญ่ท่าเรือวาณิชแห่งจีน (CMPort) ซึ่งจะลงทุน 1.12 พันล้านดอลลาร์สหรัฐเพื่อฟื้นฟูท่าเรือภายใต้หุ้นส่วนระหว่างภาครัฐและเอกชน ต่อมา มีการตัดสินใจว่าภายใต้ความตกลง CMPort จะถอนทุน 20% ไปยังบริษัทศรีลังกาภายในสิบปี CMPort จะใช้จ่ายอย่างน้อย 700–800 ล้านดอลลาร์สหรัฐหรือกว่านั้น เพื่อดึงท่าเรือให้เข้าสู่ระดับปฏิบัติการ  ในเดือนกรกฎาคม 2560 มีการลงนามความตกลง แต่ลดการให้เช่าจากเดิม 80% เหลือ 70%

**อ้างอิง**
หมวดหมู่:สิ่งก่อสร้างในประเทศศรีลังกา
หมวดหมู่:ท่าเรือ
คอร์ปุส คาเวอร์โนซุม พีนิส

คอร์ปุส คาเวอร์โนซุม พีนิส (corpus cavernosum penis) เป็นคู่ของบริเวณคล้ายฟองน้ำของเนื้อเยื่อพองยุบได้ ซึ่งในขณะแข็งตัวนั้นองคชาตจะประกอบด้วยเลือดเป็นส่วนใหญ่
คอร์ปุสนั้นมีต้นกำเนิดเหมือนกันกับคอร์ปุส คาเวอร์โนซุม กลิโตริดิสในเพศหญิง ซึ่งเป็นส่วนตัวของปุ่มกระสันที่ประกอบด้วยคู่เนื้อเยื่อพองยุบได้ของคาร์ปุส คาเวอร์โนซุม โดยเป็นโครงสร้างที่คล้ายคลึงกันอย่างเห็นได้ชัด

**กายวิภาค**
คอร์ปุส คาเวอร์โนซุมสองอันและคอร์ปุส สปอนจิโอซุม (หรือรู้จักกันว่า corpus cavernosum urethrae ในศัพท์และแผนภาพเก่า) เป็นเนื้อเยื่อพองยุบได้สามอันที่อยู่ด้วยกันตามความยาวขององคชาต ซึ่งจะเต็มไปด้วยเลือดในระหว่างการแข็งตัวขององคชาต คอร์ปุส คาเวอร์โนซุมสองอันจะวางตัวอยู่ตามลำองคชาต จากกระดูกหัวหน่าวไปจนถึงหัวองคชาต ซึ่งเป็นบริเวณที่ทั้งสามรวมเข้าด้วยกัน การก่อตัวเหล่านี้มาจากเนื้อเยื่อคล้ายฟองน้ำที่ประกอบด้วยทราเบคูเล ซึ่งเป็นช่องว่างไร้รูปร่างที่เต็มไปด้วยเลือดจะถูกบุด้วยเนื้อเยื่อบุผิวและถูกแยกออกจากกันโดยผนังกั้นเนื้อเยื่อเกี่ยวพัน
กายวิภาคของเพศชายนั้นไม่มีกระเปาะโพรงหน้า (vestibular bulbs) แต่จะมีคอร์ปุส สปอนจิโอซุมแทน โดยเป็นบริเวณที่เล็กกว่าด้านล่างขององคชาต ซึ่งประกอบด้วยท่อปัสสาวะและก่อตัวเป็นหัวองคชาต

**สรีรวิทยา**
ในบางสถานการณ์ การปล่อยไนตริกออกไซด์จะนำมาก่อนการผ่อนคลายของกล้ามเนื้อในคอร์ปุส คาเวอร์โนซุมและคาร์ปุส สปอนจิโอซุม ในกระบวนการที่คล้ายกับการเร้าอารมณ์ในเพศหญิง เนื้อเยื่อฟองน้ำจะถูกเติมด้วยเลือด จากหลอดเลือดแดงตามความยาวขององคชาต โดยมีเลือดเข้าสู่คอร์ปุส สปอนจิโอซุมเล็กน้อยเท่านั้น ส่วนที่เหลือที่เป็นคอร์ปุส คาเวอร์โนซุมนั้นขยายไปได้ถึง 90% ของเลือดที่เกี่ยวข้องกับการแข็งตัว และจะเพิ่มในทั้งความยาวและเส้นผ่านศูนย์กลาง ส่วนหน้าที่ของคอร์ปุส สปอนจิโอซุมนั้นคือการป้องกันการบีบอัดของท่อปัสสาวะในระหว่างการแข็งตัว
เลือดสามารถออกจากเนื้อเยื่อพองยุบได้ เพียงทางระบบระบายของหลอดเลือดดำบริเวณรอบของกำแพงด้านนอกของคอร์ปุส คาเวอร์โนซุมเท่านั้น โดยเนื้อเยื่อที่เป็นฟองน้ำจะกดทับกับเนื้อเยื่อที่หนาแน่นโดยรอบ (ทูนิกา อัลบูจินี) ทำให้จำกัดการไหลของหลอดเลือดดำเหล่านี้ ป้องกันไม่ให้เลือดไหลออกมาได้ ทำให้องคชาตนั้นเกิดการแข็งตัว

**ภาพเพิ่มเติม**

**อ้างอิง**

**แหล่งข้อมูลอื่น**
 02 - "The Male Perineum and the Penis: Penis"
หมวดหมู่:องคชาต
หมวดหมู่:ระบบสืบพันธุ์เพศชาย
ฉัตรนาค

ฉัตรนาค (Leea guineensis) เป็นพืชในสกุลกะตังใบ ลักษณะเป็นไม้พุ่มไม่ผลัดใบขนาดเล็กถึงปานกลาง สูง 2–3 เมตร ลำต้นสีม่วงอ่อน เมื่ออายุมากสีเข้มขึ้น ใบเป็นใบประกอบแบบขนนกสองชั้น รูปไข่แกมรูปรี ขนาด 8–10 × 10–15 เซนติเมตร ปลายใบเรียวแหลม โคนใบสอบ ขอบใบเป็นคลื่น แผ่นใบสีม่วงแดงเป็นมัน ดอกออกเป็นช่อกระจุกแยกแขนงที่ปลายยอด มีดอกย่อยจำนวนมาก กลีบดอกย่อยด้านในสีชมพู ด้านนอกสีแดง โคนกลีบดอกเชื่อมติดกันเป็นหลอดสั้น ๆ ปลายแยกเป็นแฉก 5–6 แฉก กลีบเลี้ยงสีแดงอมม่วง ออกดอกช่วงเดือนกรกฎาคม–สิงหาคม ผลเป็นผลกลม มีเนื้อนุ่ม เมื่อสุกมีสีแดงคล้ำหรือดำ
ฉัตรนาคมีถิ่นกำเนิดในเขตร้อนและกึ่งเขตร้อนของทวีปยุโรป แอฟริกา และเอเชีย ปลูกเป็นไม้ประดับเนื่องจากมีทรงพุ่มสวย โดยปลูกบนดินร่วนระบายน้ำได้ดี แสงแดดรำไรหรือครึ่งวัน ต้องการน้ำปานกลาง รากนำมาทุบใช้พอกรักษาฝีหนอง ยาต้มจากรากและใบต้มใช้เป็นยารักษาบาดแผล

**อ้างอิง**

**แหล่งข้อมูลอื่น**
 ฉัตรนาค- Leea guineensis
หมวดหมู่:สกุลกะตังใบ
หมวดหมู่:ไม้ประดับ
ตติยา สนสกุล

ตติยา สนสกุล เกิด 6 มกราคม พ.ศ. 2539 หรือชื่อเล่นว่า อ๋อลี่ เป็นนักแสดงและมีชื่อเสียงจากผลงานการแสดง ปัจจุบันเป็นนักแสดงสังกัด เดอะ วัน เอ็นเตอร์ไพรส์

**ผลงานเพลง**

**เพลงประกอบละคร**

**ละครโทรทัศน์**

**ละครซิทคอม**

**แหล่งข้อมูลอื่น**
 orlytatiyaaa

หมวดหมู่:ชาวไทยเชื้อสายจีน
หมวดหมู่:บุคคลจากจังหวัดบุรีรัมย์
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงหญิงชาวไทย
หมวดหมู่:ผู้เข้าร่วมประกวดนางงาม
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:นักแสดงชาวไทย
อาทิตยา บุญยะเลี้ยง

อาทิตยา บุญยะเลี้ยง หรือ หญิง แปงอ้วนกระต่าย  หรือที่รู้จักในชื่อ กระต่าย อาร์สยาม เกิดวันที่ 4 มิถุนายน พ.ศ. 2532 เป็นนักร้องหญิงที่มีชื่อเสียงของไทย และเป็นนักมวยไทยหญิงที่มีผลงานเป็นที่ยอมรับในประเทศญี่ปุ่น อีกทั้งยังเป็นน้องสาวแท้ ๆ ของกระแต อาร์สยาม
กระต่ายสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม

**ประวัติ**
อาทิตยา บุญยะเลี้ยง ชื่อเล่น กระต่าย ศิลปินค่ายอาร์สยาม เป็นชาวอำเภอห้างฉัตร จังหวัดลำปาง เป็นบุตรคนที่สามจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระแต อาร์สยาม (ชื่อเดิม: คุณกระแต โฟร์ทีน หรือ นิภาพรคุณหญิง แปงอ้วน) ตามลำดับ
ฐิฆพรณ์จบการศึกษาระดับประถมศึกษาจากโรงเรีบนอรุโณทัยลำปางจบการศึกษาระดับมัธยมศึกษาจากโรงเรียนเคนเน็ตแม็คเคนซีลำปาง การศึกษาระดับปริญญาตรี คณะสถาปัตยกรรม มหาวิทยาลัยศรีปทุม
ผลงานเพลงชุดแรกที่บันทึกเสียงคือ ตีเข่าเขย่าแดนซ์ โดยได้ใช้ชื่อว่า กระแต-กระต่าย (นามสกุลก่อนสมรสของมารดา) เข้าบันทึกเสียงเป็นนักร้องลูกทุ่งคนแรกของค่ายอาร์ สยาม เมื่อปี พ.ศ. 2551 งานเพลงในยุคแรกเป็นแบบลูกทุ่งภาคกลาง และลูกทุ่งอีสาน แต่หลังจากมีผลงาน  ชุด ได้เริ่มออกผลงานแนวหมอลำโดยมี พิมพ์ใจ เพชรพลาญชัย เป็นครูสอนการร้องลำให้ ในเดือนมิถุนายน พ.ศ. 2561 อาทิตยา ได้เซ็นสัญญากับค่ายใหม่อาร์สยาม ในสังกัดอาร์เอส เมื่อปี พ.ศ. 2563 เป็นนักร้องค่ายKT Family Official.

**ผลงานเพลง กระต่าย อาทิตยา**

**ผลงานอัลบั้มพิเศษ : กระต่าย อาร์สยาม**
 อัลบั้ม พ.ศ. 2553 ตีเข่าเขย่าขาแดนซ์
** อย่างนี้ต้องตีเข่า 
** เด็กปั๊ม 
** สาวรำวง 
** พกเมียมาด้วยเหรอ 
** ชอบมั้ย 
** รักเรือล่ม 
** ไม่อยากเป็นแปรงสีฟัน 
** ตบมือข้างเดียว 
** มารักทำไมตอนนี้ 
** ว่างแล้วช่วยโทรกลับ

**ผลงานเพลงเดี่ยว : กระต่าย อาร์สยาม**
# พ.ศ. 2551  เพลง ชงยาหม่อง ร่วมกับ กระแต อาร์สยาม
# พ.ศ. 2558 เพลง เมรี ศิลปิน  กระต่าย
# พ.ศ. 2565 เพลง รักแท้ในคืนหลอกลวง ศิลปิน กระต่าย อาทิตยา บุญยะเลี้ยง

**ผลงานโปรเจกต์พิเศษ  กลุ่มศิลปินสโมสรชิมิ : กระต่าย อาร์สยาม**
# พ.ศ. 2554 เพลง คึกคักน่ารักอ่ะ ร่วมกับสโมสรชิมิ 2
# พ.ศ. 2554 เพลง ดีใจที่ได้เป็นเพื่อนเธอ ร่วมกับ สโมสรชิมิ 2

**ผลงานเพลงประกอบละคร**
# เพลง นกจาก เพลงประกอบภาพยนตร์ซีรีส์ ศรีอโยธยา
# เพลง สัญญากาสะลอง ร้องคู่กับ กระแต อาร์สยาม เพลงประกอบละคร กลิ่นกาสะลอง

**ผลงานละครโทรทัศน์  **
# ราชินีลูกทุ่ง รับบทเป็น เขียด-นางเอก (พ.ศ. 2555) ช่อง 8
# แม่นากพระโขนง รับบทเป็น ลำจวน-นางเอก (พ.ศ. 2559) ช่อง 8

**ผลงานภาพยนตร์ **
# ยายสั่งมาใหญ่ รับบทเป็น กระต่าย
# รวมพลคนลูกทุ่งเงินล้าน รับบทเป็น กระต่าย

**ผลงานคอนเสิร์ต **
# คอนเสิร์ต ลูกทุ่งเฟสติวัล 10ปี อาร์สยาม เซ็นทรัล พระราม๒ (2554)
# คอนเสิร์ต ลูกทุ่งเฟสติวัล ครั้งที่ 2 มอเตอร์สปอร์ตแลนด์ แดนเนรมิตเก่า (2555)

**เพลงพิเศษ**
 รักพ่อ..ไม่มีวันพอเพียง (2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"

**อ้างอิง**

**แหล่งข้อมูลอื่น**
  Facebook กระต่าย อาทิตยา 
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักมวยไทยชาวไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศรีปทุม
หมวดหมู่:บุคคลจากอำเภอห้างฉัตร
หมวดหมู่:นักมวยไทยหญิง
หมวดหมู่:ศิลปินสังกัดอาร์สยาม
หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
หมวดหมู่:นักร้องจากจังหวัดลำปาง
หมวดหมู่:นักมวยจากจังหวัดลำปาง
หมวดหมู่:เพาล์ ฟ็อน ฮินเดินบวร์ค

หมวดหมู่:ประธานาธิบดีเยอรมนี
หมวดหมู่:จอมพลแห่งปรัสเซีย
หมวดหมู่:จอมพลแห่งจักรวรรดิเยอรมัน
หมวดหมู่:ทหารบกชาวเยอรมัน
หมวดหมู่:ผู้นำการทหารในสงครามโลกครั้งที่หนึ่ง
หมวดหมู่:หมวดหมู่ตั้งตามชื่อผู้นำการทหาร
ทางหลวงแผ่นดินหมายเลข 376

ทางหลวงแผ่นดินหมายเลข 376 หรือ ทางเลี่ยงเมืองราชบุรี เป็นทางหลวงแผ่นดินขนาด 4-6 ช่องจราจร มีลักษณะเป็นถนนอ้อมตัวเมืองราชบุรีไปทางทิศตะวันออก เริ่มต้นจากถนนเพชรเกษม ที่ทางแยกต่างระดับเลี่ยงเมืองราชบุรี ข้ามคลองขุดลัด ผ่านถนนราชาบุระ จากนั้นข้ามแม่น้ำแม่กลอง ข้ามถนนมนตรีสุริยวงศ์ ข้ามทางรถไฟสายใต้ ผ่านแยกดอนตะโก แยกดอนแจง และสิ้นสุดสายทางที่ทางแยกต่างระดับนิรันดร์ จุดบรรจบถนนเพชรเกษม รวมระยะทาง 9.950 กิโลเมตร เป็นเส้นทางในความรับผิดชอบของแขวงทางหลวงราชบุรี

**ประวัติ**
ป้ายหมายเลขทางหลวงชนบท รบ.1010
ทางหลวงแผ่นดินหมายเลข 376 เดิมคือ ทางหลวงชนบท รบ.1010 อยู่ในความดูแลของแขวงทางหลวงชนบทราชบุรี สำนักทางหลวงชนบทที่ 4 (เพชรบุรี) กรมทางหลวงชนบท สร้างขึ้นตามพระราชกฤษฎีกากำหนดเขตที่ดินในบริเวณที่จะเวนคืน ในท้องที่ตำบลโคกหม้อ ตำบลพงสวาย ตำบลบ้านไร่ ตำบลหน้าเมือง และตำบลดอนตะโก อำเภอเมืองราชบุรี จังหวัดราชบุรี พ.ศ. 2540 มีชื่อแรกเริ่มว่า "ถนนสาย ค 2 ผังเมืองรวมเมืองราชบุรี" จนกระทั่งปี พ.ศ. 2563 กรมทางหลวงชนบทได้โอนสายทางนี้ให้กรมทางหลวงเป็นผู้ดูแลและบำรุงรักษา และเปลี่ยนหมายเลขสายทางจากทางหลวงชนบท รบ.1010 เป็นทางหลวงแผ่นดินหมายเลข 376 ปัจจุบันทางหลวงสายนี้อยู่ในความดูแลของแขวงทางหลวงราชบุรี สำนักงานทางหลวงที่ 15 (ประจวบคีรีขันธ์)

**รายชื่อทางแยก**


**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
376
3-376
376
376
ฟุตบอลหญิงทีมชาติตุรกี

ฟุตบอลหญิงทีมชาติตุรกี เป็นทีมฟุตบอลหญิงตัวแทนของประเทศตุรกี ก่อตั้งขึ้นใน ค.ศ. 1995 และลงเล่นในการแข่งขันรอบคัดเลือกฟุตบอลโลกหญิงและฟุตบอลหญิงชิงแชมป์แห่งชาติยุโรป
สหพันธ์ฟุตบอลตุรกี (TFF) เป็นหน่วยงานที่มีส่วนช่วยในการก่อตั้งฟุตบอลหญิงทีมชาติตุรกีชุดใหญ่, รุ่นอายุไม่เกิน 19 ปี, รุ่นอายุไม่เกิน 17 ปี และรุ่นอายุไม่เกิน 15 ปี ทีมชาติรุ่นอายุไม่เกิน 19 ปีก่อตั้งใน ค.ศ. 2001 และลงเล่นในรอบคัดเลือกฟุตบอลหญิงชิงแชมป์แห่งชาติยุโรป รุ่นอายุไม่เกิน 19 ปี ต่อมาใน ค.ศ. 2006 ได้ก่อตั้งทีมชาติรุ่นอายุไม่เกิน 17 ปีสำหรับลงแข่งขันในรอบคัดเลือกฟุตบอลหญิงชิงแชมป์แห่งชาติยุโรป รุ่นอายุไม่เกิน 17 ปี และใน ค.ศ. 2009 ด้วยวัตถุประสงค์ในการพัฒนาผู้เล่นเยาวชน จึงได้ก่อตั้งทีมชาติรุ่นอายุไม่เกิน 15 ปี สำหรับลงแข่งขันในโอลิมปิกเยาวชนและรายการอื่น ๆ

**อ้างอิง**

**แหล่งข้อมูลอื่น**
 www.tff.org-  FIFA profile date=2017-07-11 

ตุรกี
ฟุตบอลในประเทศตุรกี

ไฟล์:Turktelekomarena tr-aze.jpg|thumb|สนามกีฬาทืร์คเทเลคอม เป็นสนามเหย้าของกาลาทาซาไร
ฟุตบอล เป็นกีฬาที่ได้รับความนิยมมากที่สุดในประเทศตุรกี โดยเริ่มเป็นที่รู้จักกันมาตั้งแต่สมัยจักรวรรดิออตโตมัน การแข่งขันฟุตบอลนัดแรกของประเทศจัดขึ้นที่ซาโลนิกาใน ค.ศ. 1875 จากการแนะนำของผู้อาศัยชาวอังกฤษ ในปัจจุบัน ระบบลีกฟุตบอลตุรกีมีลีกอาชีพ 5 ระดับ โดยหนึ่งในนั้นเป็นลีกฟุตบอลหญิง

**ระบบลีก**

**ซือเปร์ลีก**
ซือเปร์ลีก เป็นลีกฟุตบอลระดับสูงสุดของประเทศ จัดการแข่งขันกันมาตั้งแต่ ค.ศ. 1959 มีสโมสรเข้าร่วมแข่งขัน 18 สโมสร ทีมชนะเลิศจะได้สิทธิ์เข้าร่วมแข่งขันในรอบแบ่งกลุ่มของยูฟ่าแชมเปียนส์ลีก สโมสรที่ประสบความสำเร็จมากที่สุดของประเทศ ได้แก่ กาลาทาซาไร, เฟแนร์บาห์แช, เบชิกทัช และแทรปซอนสปอร์ กาลาทาซาไรเป็นสโมสรที่ชนะเลิศซือเปร์ลีกมากที่สุด แต่ถ้าหากนับช่วงลีกก่อนที่จะเป็นซือเปร์ลีกเข้าไปด้วยแล้ว เฟแนร์บาห์แชจะเป็นสโมสรที่คว้าแชมป์มากที่สุด อย่างไรก็ตาม สหพันธ์ฟุตบอลตุรกีไม่รองรับแชมป์รายการเตอร์กิชฟุตบอลแชมเปียนชิและเนชันนัลดิวิชัน แม้ว่ารายการเหล่านั้นจะเคยดำเนินการโดยสหพันธ์ฟุตบอลตุรกีก็ตาม
ทีมที่จบสี่อันดับแรกของลีกจะได้สิทธิ์เข้าร่วมแข่งขันระดับทวีปยุโรป โดยทีมอันดับที่หนึ่งและสอง จะได้สิทธิ์สำหรับยูฟ่าแชมเปียนส์ลีก ทีมอันดับที่สามและสี่ จะได้สิทธิ์สำหรับยูฟ่ายูโรปาลีก สามทีมอันดับสุดท้ายที่มีคะแนนน้อยที่สุดจะต้องตกชั้นสู่ทีเอฟเอฟ เฟิสต์ลีก

**ฟุตบอลถ้วย**
การแข่งขันฟุตบอลถ้วยสองรายการหลักของประเทศ ได้แก่ เตอร์กิชคัพ ซึ่งเปิดโอกาสให้สโมสรจากลีกทุกระดับเข้าร่วมแข่งขัน และเตอร์กิชซูเปอร์คัพ ซึ่งเป็นการพบกันระหว่างทีมชนะเลิศซือเปร์ลีกกับทีมชนะเลิศเตอร์กิชคัพ
รายการแข่งขันอื่น ๆ ที่ถูกยกเลิก ได้แก่ ไพรม์มินิสเตอร์คัพ, อะตาตืร์กคัพ, อิสตันบูลฟุตบอลคัพ, ฟลีตคัพ, ทีเอสวายดีคัพ และสปอร์โตโตคัพ

**ฟุตบอลทีมชาติตุรกี**
ฟุตบอลทีมชาติตุรกีแข่งขันนัดแรกเมื่อวันที่ 26 ตุลาคม ค.ศ. 1923 ในนัดที่เสมอกับโรมาเนีย 2–2 ตุรกีเคยผ่านเข้าสู่รอบสุดท้ายของฟุตบอลโลกสองครั้งในปี 1954 และ 2002 ความสำเร็จมากที่สุดของทีมชาติเกิดขึ้นในฟุตบอลโลก 2002 ซึ่งพวกเขาจบอันดับที่สาม และฟีฟ่าคอนเฟเดอเรชันส์คัพ 2003 ซึ่งพวกเขาจบอันดับที่สามเช่นกัน นอกจากนี้ ยังเคยเข้ารอบรองชนะเลิศในฟุตบอลชิงแชมป์แห่งชาติยุโรป 2008 และเข้ารอบก่อนรองชนะเลิศในฟุตบอลชิงแชมป์แห่งชาติยุโรป 2000

**อ้างอิง**

**แหล่งข้อมูลอื่น**
  TurkishFootballNews.com - your source for the latest in Turkish football -  Turkish soccer  live scores and newa and blog by Ahmet Bob Turgut -  All of results in Turkish Football-  Turkish football instagram - goal videos, news, latest headlines
แม่แบบ:เหตุการณ์ปัจจุบัน/2563 กรกฎาคม 26

* การประท้วงในประเทศไทย พ.ศ. 2563
** ผู้ชุมนุมจัดกิจกรรมวิ่งแฮมทาโร่พร้อมร้องเพลงเสียดสีการฉ้อโกงของรัฐบาลที่อนุสาวรีย์ประชาธิปไตยในกรุงเทพมหานคร  (ไทยรัฐ)- เหตุโจมตีในดาร์ฟูร์ พ.ศ. 2563
** มือปืนได้บุกกราดยิงในชุมชนมาซาลิตในดาร์ฟูร์ โดยมีการเผาหมู่บ้าน พร้อมสังหารจนมีผู้เสียชีวิต 60 ราย สหประชาชาติกล่าว ( ดีดับเบิ้ลยู (ในภาษาอังกฤษ),  บีบีซี,  นิวยอร์กไทมส์)
}
มิอูระ ฮารูมะ

มิอูระ ฮารูมะ (Miura Haruma; 5 เมษายน ค.ศ. 1990- 18 กรกฎาคม ค.ศ. 2020) เป็นนักแสดงและนักร้องชาวญี่ปุ่นที่ร่วมอะมิวส์ เขาได้รับบทในละครโทรทัศน์ Agri (1997) และโด่งดังจากภาพยนตร์ โคอิโซระ (2007) ได้รับรางวัลสาขาดาวรุ่งของปี (Newcomer of the Year) ในงาน งานประกาศรางวัลเจแปน อะคาเดมี ไพรซ์ ครั้งที่ 31 ในปีถัดมา มิอูระนำแสดงใน ครูสาวยากูซ่า (2009) ซีซันสาม, รหัสมรณะ (2009), นาโอโกะ (2009), ฝากใจไปถึงเธอ (2010), ป่วนหัวใจรักแม่นางซิน (2013), โบกุ โนะ อิตะ จิกัน (2013), The Eternal Zero (2013), ผ่าพิภพไททัน (2015), กินทามะ 2 (2018) และ Two Weeks (2019)

**อ้างอิง**

**แหล่งข้อมูลอื่น**
  ja- 2067218
หมวดหมู่:บุคคลจากสึจิอูระ
หมวดหมู่:นักดนตรีจังหวัดอิบารากิ
หมวดหมู่:ศิษย์จากโฮริโกชิ ไฮสกูล
หมวดหมู่:นักแสดงชายญี่ปุ่นที่ฆ่าตัวตาย
การถ่ายทอดสด

การออกอากาศสด หรือที่เรียกว่า การถ่ายทอดสด (Live broadcasting) โดยทั่วไปหมายถึงการที่สื่อประเภทต่าง ๆ ออกอากาศทันทีอย่างมีนัยสำคัญ 
ตัวอย่างสื่อที่พบเห็นทั่วไปของการถ่ายทอดสด คือ รายการข่าว หรือการออกอากาศข่าว
การถ่ายทอดสดประเภทอื่น ๆ ได้แก่- การถ่ายทอดสดทางวิทยุ- การถ่ายทอดสดทางโทรทัศน์- โทรทัศน์อินเทอร์เน็ต- วิทยุอินเทอร์เน็ต- บล็อกสด- การถ่ายทอดสดผ่านสัญญาณต่อเนื่อง
หลวงเพชรเกษมวิถีสวัสดิ์ (แถม เพชรเกษม)

หลวงเพชรเกษมวิถีสวัสดิ์ ชื่อเดิมว่า แถม เพชรเกษม (23 กุมภาพันธ์ 2443 - 24 เมษายน 2530) อธิบดีกรมทางหลวงคนที่ 7

**ประวัติ**

**ชีวิตตอนต้น**
หลวงเพชรเกษมวิถีสวัสดิ์ มีนามเดิมว่า แถม เพชรเกษม เกิดเมื่อวันที่ 23 กุมภาพันธ์ พ.ศ. 2443 ที่ตำบลหนองแขม อำเภอหนองแขม จังหวัดธนบุรี เป็นบุตรของนายตุ้ม และนางศุกร์ เพชรเกษม มีพี่น้องร่วมบิดามารดา 6 คน คือ- ด.ช. เพชรเกษม- นายจันทร์ เพชรเกษม- นางเจือ บุตรานนท์- นายเฟื้อ เพชรเกษม- หลวงเพชรเกษมวิถีสวัสดิ์ (แถม เพชรเกษม)- ด.ช.เช้า เพชรเกษม

**การศึกษา**
เด็กชายแถม เพชรเกษม เริ่มเข้าศึกษาในระดับชั้นประถม 1 ที่โรงเรียนวัดหนองแขม เมื่อ พ.ศ. 2448 จนสอบไล่ได้ชั้นประถม 2 ต่อมาจึงย้ายไปศึกษาต่อที่โรงเรียนวัดนวลนรดิศ เมื่อปี พ.ศ. 2454 จนสอบไล่ได้ชั้นมัธยม 5 จึงไปศึกษาต่อที่โรงเรียนสวนกุหลาบวิทยาลัย เมื่อปี พ.ศ. 2458 จนสอบไล่ได้ชั้นมัธยม 8 ต่อมาจึงได้เรียนซ้ำที่โรงเรียนสวนกุหลาบวิทยาลัยเพื่อเตรียมสอบชิงทุนเล่าเรียนหลวง ในปี พ.ศ. 2461 สอบได้ในลำดับที่ 4 พอปี พ.ศ. 2462 จึงไปเป็นนักเรียนสอนที่โรงเรียนบ้านสมเด็จเจ้าพระยา ต่อมาเมื่อปี พ.ศ. 2463 นายแถม เพชรเกษม สอบชิงทุนได้ของกรมรถไฟ ไปศึกษาต่อวิศวกรรมโยธาที่ ประเทศอังกฤษ โดยได้ศึกษาต่อที่โรงเรียนบอร์นมัธมิวนิซิเพิลคอลเลจ ในปี พ.ศ. 2464 และศึกษาต่อที่โรงเรียนพลีมัธเทคนิคคอลเลจ และมหาวิทยาลัยลิเวอร์พูล ตามลำดับ โดยสำเร็จการศึกษาในระดับปริญญาตรีวิศวกรรมศาสตร์ สาขาวิศวกรรมโยธา จากประเทศอังกฤษ

**การรับราชการ**
 พ.ศ.๒๔๖๙ ตำแหน่งนายช่างผู้ช่วย กองแบบแผน กรมรถไฟหลวง- พ.ศ.๒๔๗๐ ย้ายไปรับราชการที่กรมทาง(ที่เวลานั้นขึ้นอยู่กับกรมรถไฟหลวง)- พ.ศ.๒๔๗๕ กลับมาปฏิบัติราชการที่กรมรถไฟหลวงตามเดิม ในตำแหน่งประจำกองการช่าง- พ.ศ.๒๔๗๖ เป็นนายช่างก่อสร้าง ประจำกองก่อสร้างสายขอนแก่น - กุมภวาปี และเป็นนายช่างก่อสร้างสายตะวันออกเฉียงเหนือในปีเดียวกัน- พ.ศ.๒๔๘๖ เป็นนายช่างก่อสร้างกำกับการก่อสร้างสายสุราษฎร์-พังงา-ท่านุ่น- พ.ศ.๒๔๘๗ เป็นวิศวกรหัวหน้ากองก่อสร้าง กรมรถไฟ- พ.ศ.๒๔๘๙ โอนไปรับราชการกรมทางหลวงแผ่นดิน

**อ้างอิง**
หมวดหมู่:บุคคลจากเขตหนองแขม
หมวดหมู่:บุคคลจากจังหวัดธนบุรี
หมวดหมู่:ข้าราชการพลเรือนชาวไทย
หมวดหมู่:บรรดาศักดิ์ชั้นหลวง
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนวัดนวลนรดิศ
หมวดหมู่:ศิษย์เก่าจากมหาวิทยาลัยลิเวอร์พูล
หมวดหมู่:บุคคลในประวัติศาสตร์กรุงรัตนโกสินทร์
อะเชนจ์ออฟซีซันส์

อะเชนจ์ออฟซีซันส์ (A Change of Seasons) เป็นอีพีของวงดนตรีโพรเกรสซิฟเมทัล ดรีมเทียเตอร์ ออกจำหน่ายครั้งแรกเมื่อวันที่ 19 กันยายน ค.ศ. 1995 ทางค่ายเพลงอีสต์เวสต์เรเคิดส์ อีพีนี้ประกอบด้วยเพลงที่มีชื่อเดียวกันกับอีพีที่มีความยาว 23 นาที และเพลงคัฟเวอร์แสดงสดที่ทำการแสดงไปเมื่อวันที่ 31 มกราคม ค.ศ. 1995 ที่รอนนี สกอตต์ แจ๊สคลับ (Ronnie Scott's Jazz Club) ในกรุงลอนดอน ประเทศอังกฤษ
เพลงแรกของอีพีทำการบันทึกเสียงที่แบร์แทร็กสตูดิโอ (BearTracks Studios) ในรัฐนิวยอร์ก และเดิมทีเพลงนี้จะได้อยู่ในอัลบั้ม อิมเมเจสแอนด์เวิดส์ ที่ออกจำหน่ายไปเมื่อปี ค.ศ. 1992 แต่ได้ทำการบันทึกเสียงใหม่และออกจำหน่ายในรูปแบบอีพีแทน  แม้ว่าเพลงนี้จะมีเสียงจากภาพยนตร์หนึ่งในปี ค.ศ. 1989 เรื่อง เดดโพเอตส์โซไซตี (เป็นบทกวีของโรเบิร์ต เฮอร์ริก ชื่อว่า To the Virgins, to Make Much of Time) แต่เนื้อเพลง ที่แต่งขึ้นโดยไมค์ พอร์ตนอยนั้น ไม่ได้รับแรงบันดาลใจมาจากภาพยนตร์เรื่องนี้แต่อย่างใด อีพีนี้เป็นผลงานแรกของดรีมเทียเตอร์ที่มี เดอเร็ก เชอริเนียน ทำหน้าที่เป็นมือคีย์บอร์ด
เพลงแรกของอีพีได้ถูกตัดนำไปใช้โดยเอ็นบีซีในช่วงการแข่งขันสกีลงเขา ในโอลิมปิกฤดูหนาว 2002
แม้ว่าผลงานนี้จะเรียกว่าอีพี แต่ก็มีความยาว 57 นาที 30 วินาที ซึ่งถือว่ามากกว่าความยาวของอีพีมาตรฐาน และยาวกว่าแม้กระทั่งอัลบั้มเต็มสองชุดแรกของดรีมเทียเตอร์ ไมค์ พอร์ตนอยกล่าวว่า "มันสำคัญกับเราและค่ายเพลง ที่จะไม่ให้เข้าใจว่ามันเป็นสตูดิโออัลบั้มชุดล่าสุด นั่นเป็นเหตุผลว่าทำไมถึงเรียกมันว่าอีพี"

**รายชื่อเพลง**

**นักดนตรี**
ดรีมเทียเตอร์
*เจมส์ ลาบรี – ร้องนำ
*จอห์น ไมอัง – กีตาร์เบส
*จอห์น เปตรุชชี – กีตาร์
*ไมค์ พอร์ตนอย – กลอง
*เดอเร็ก เชอริเนียน – คีย์บอร์ด

**อันดับในชาร์ต**

**อ้างอิง**
หมวดหมู่:อัลบั้มเพลงของดรีมเทียเตอร์
หมวดหมู่:อีพีในปี พ.ศ. 2538
มะซาง

มะซาง (Madhuca pierrei) เป็นพืชในวงศ์พิกุล มีถิ่นกำเนิดในภูมิภาคอินโดจีน ในประเทศไทยพบในป่าดิบแล้งทางภาคตะวันออกและตะวันออกเฉียงใต้ ลักษณะเป็นไม้ต้นขนาดกลางถึงใหญ่ สูง 10–25 เมตร เปลือกต้นสีน้ำตาลดำแตกเป็นสะเก็ดและร่องลึก มียางสีขาว ใบเป็นใบเดี่ยวเรียงเวียนสลับกันดูเป็นกลุ่มที่ปลายกิ่ง รูปไข่กลับ ขนาด 5–10 × 12–21 เซนติเมตร โคนใบสอบและมักหยักเว้าเข้า ปลายใบป้าน หรือหยักเป็นติ่งเล็กน้อย แผ่นใบหนา ก้านใบยาว 1–2 เซนติเมตร ดอกออกเป็นกระจุกที่ปลายกิ่งเหนือกลุ่มใบ ก้านช่อดอกยาวราว 3 เซนติเมตร ดอกย่อยสีขาวมีกลิ่นหอม กลีบเลี้ยงมี 4 กลีบ เรียงเป็น 2 ชั้น ชั้นละ 2 กลีบ กลีบดอกมีโคนเชื่อมติดกันเป็นหลอดรูปถ้วย ปลายแยกเป็น 6 กลีบ เกสรตัวผู้มี 12 อัน รังไข่มี 6 ช่อง ผลเป็นผลกลม ขนาดเส้นผ่านศูนย์กลางราว 3 เซนติเมตร ปลายผลมีหลอดเกสรตัวเมียติดอยู่ เมื่อสุกมีรสหวาน รับประทานได้ ดอกมีกลิ่นหอมเย็น เป็นยาชูกำลัง บำรุงหัวใจ แก่นมะซางมีรสหวานเย็น แก้คุดทะราด แก้เสมหะ ส่วนรากมีหวานเย็นเช่นกัน ช่วยแก้โลหิตและกำเดา 

**อ้างอิง**
หมวดหมู่:วงศ์พิกุล
เอฟเอคัพ รอบชิงชนะเลิศ 2020

เอฟเอคัพ รอบชิงชนะเลิศ ปี 2020, หรือที่รู้จักอย่างเป็นทางการในชื่อ เฮดส์ อัป เอฟเอคัพ รอบชิงชนะเลิศ, เป็นรอบชิงชนะเลิศครั้งที่ 139 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 1 สิงหาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ เนื่องมาจากมีความล่าช้าเนื่องจาก การระบาดทั่วของโควิด-19 ในสหราชอาณาจักร. และเป็นการตัดสินกันระหว่าง อาร์เชนอล และ เชลซี. ทีมชนะเลิศจะได้ผ่านเข้าสู่รอบแบ่งกลุ่มของการแข่งขันฟุตบอล ยูฟ่ายูโรปาลีก ฤดูกาล 2020–21. การแข่งขันได้รับชื่ออย่างเป็นทางการว่า เฮดส์ อัป เอฟเอ คัพ รอบชิงชนะเลิศโดย สมาคมฟุตบอลอังกฤษ ซึ่งเป็นส่วนหนึ่งของการรณรงค์เกี่ยวกับการรับรู้ด้านสุขภาพจิตส่งเสริมการรับรู้โดยประธานเอฟเอ, เจ้าชายวิลเลียม ดยุกแห่งเคมบริดจ์. แมตช์นี้จะลงเล่น หลังปิดประตู.

**เส้นทางสู่นัดชิงชนะเลิศ**

**อาร์เซนอล**
อาร์เซนอลในฐานะสโมสรจาก พรีเมียร์ลีก, เริ่มต้นในรอบที่สามโดยที่พวกเขาถูกจับสลากพบกับทีมจาก แชมเปียนชิป ลีดส์ยูไนเต็ด ที่สนามของพวกเขา เอมิเรตส์สเตเดียม. อาร์เซนอล ชนะ 1–0 มาจากการทำประตูของ รีสส์ เนลสัน. ในรอบที่สี่, พวกเขาถูกจับสลากพบกับทีมร่วมพรีเมียร์ลีก บอร์นมัท เยือนที่ ดีนคอร์ต. อาร์เซนอล ชนะ 2–1 จากการทำประตูของ บูกาโย ซากา และ เอ็ดดี เอ็นเคเตียห์. ในรอบต่อมาอาร์เซนอลถูกจับสลากออกไปเยือนทีมจาก ลีกวัน พอร์ตสมัท. ที่ แฟรตตันพาร์ก, อาร์เซนอล ชนะ 2–0 จากประตูของ โซกราติส และ เอ็นเคเตียห์. ในรอบก่อนรองชนะเลิศ, พวกเขาจับสลากพบกับทีมร่วมพรีเมียร์ลีก เชฟฟีลด์ยูไนเต็ด. ที่ บรามอลล์เลน, อาร์เซนอล ชนะ 2–1 กับหนึ่งลูกโทษจาก นีกอลา เปเป และประตูชี้ชัยชนะช่วงทดเวลาบาดเจ็บจาก ดานิ เซบาโยส. ในรอบรองชนะเลิศที่สนามเป็นกลางสนามกีฬาเวมบลีย์, พวกเขาได้จับสลากพบกับทีมจากพรีเมียร์ลีกและ แชมป์เก่าเอฟเอคัพ แมนเชสเตอร์ซิตี. อาร์เซนอลสามารถทะลุเข้าสู่รอบชิงชนะเลิศได้สำเร็จหลังจากเอาชนะไปได้ 2–0 กับสองประตูจาก ปีแยร์-แอเมอริก โอบาเมอย็องก์.

**เชลซี**
เชลซีในฐานะสโมสรจาก พรีเมียร์ลีก, เริ่มต้นในรอบที่สามเล่นในเกมเหย้าพบกับทีมจากแชมเปียนชิป นอตทิงแฮมฟอเรสต์ และชนะไปได้ 2-0 กับประตูจาก แคลลัม ฮัดสัน-โอดอย และ รอสส์ บาร์กลีย์ ที่สนามของพวกเขา สแตมฟอร์ดบริดจ์. ในรอบสี่, พวกเขาถูกจับสลากพบกับทีมจาก ฟุตบอลลีกแชมเปียนชิป ฮัลล์ซิตี. ที่ เคคอมสเตเดียม, เชลซีชนะ 2-1 เนื่องจากประตูของ มีชี บัตชัวยี และ ฟีกาโย โทโมรี. ในรอบต่อมาพวกเขาได้ถูกจับสลากพบกับทีมร่วมพรีเมียร์ลีก ลิเวอร์พูล ที่บ้านและเอาชนะไปได้ 2-0 จากประตูของ วีลียัง และ บาร์กลีย์. ในรอบก่อนรองชนะเลิศ, พวกเขาถูกจับสลากมาพบกับทีมจากพรีเมียร์ลีก เลสเตอร์ซิตี. ที่สนาม คิงเพาเวอร์สเตเดียม, เชลซีชนะ 1-0 จากประตูของบาร์กลีย์. ในรอบรองชนะเลิศที่เวมบลีย์, เชลซีลงเล่นพบกับทีมจากพรีเมียร์ลีก แมนเชสเตอร์ยูไนเต็ด. เชลซีทะลุเข้าสู่รอบชิงชนะเลิศหลังจากเอาชนะไปได้ 3-1 กับประตูจาก ออลีวีเย ฌีรู, เมสัน เมานต์ และการทำเข้าประตูตัวเองหนึ่งประตูของ แฮร์รี แมไกวร์.

**แมตช์**

**รายละเอียด**
300px

**หมายเหตุ**

**อ้างอิง**
หมวดหมู่:นัดการแข่งขันฟุตบอล
รอบชิงชนะเลิศ
หมวดหมู่:เอฟเอคัพ
2020
หมวดหมู่:ฟุตบอลในประเทศอังกฤษ
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
รายชื่อผู้เสียชีวิตในเหตุการณ์ 6 ตุลา

ต่อไปนี้คือ รายชื่อผู้เสียชีวิตในเหตุการณ์ 6 ตุลา 19 (เท่าที่ทราบชื่อ)

**ผู้ประท้วง**

**ตำรวจและกำลังกึ่งทหาร**

**อ้างอิง**
  รายชื่อผู้เสียชีวิตในวันที่ 6 ตุลาคม 2519. บันทึก 6 ตุลา. สืบค้นเมื่อ 19-7-63
หมวดหมู่:เหตุการณ์ 6 ตุลา
ต้นไม้ครอบครัว

ตัวอย่างต้นไม้ครอบครัว จากซ้ายไปขวา ลูคัส เกรย์ เป็นพ่อของลูกสามคน เป็นปู่ของหลานห้าคน และทวดของพี่น้องสามคน คือโจเซฟ, จอห์น และลอว์รา เว็ตเตอร์
ต้นไม้ครอบครัว  หรือ แผนภาพเพดีกรี เป็นแผนภาพแสดงความสัมพันธ์แบบครอบครัวในโครงสร้างต้นไม้ สำหรับต้นไม้ที่ลงรายละเอียดซึ่งใช้ในวิชาแพทยศาสตร์และงานสังคมนั้น เรียก genogram

**อ้างอิง**
หมวดหมู่:แผนภาพ
หมวดหมู่:พงศาวลีวิทยา
มัลคอล์ม อาเทอร์ สมิธ

มัลคอล์ม อาเทอร์ สมิธ (Malcolm Arthur Smith; 2418-2501) ผู้เชี่ยวชาญเรื่อง สัตว์สะเทินน้ำสะเทินบก และแพทย์ชาวอังกฤษซึ่งทำงานใน คาบสมุทรมลายู

**ประวัติ**
หมอสมิธมีความสนใจใน สัตว์เลื้อยคลาน และ สัตว์สะเทินน้ำสะเทินบก มาตั้งแต่เด็ก หลังจบการศึกษาระดับปริญญาในสาขา แพทยศาสตร์ และ ศัลยศาสตร์ ใน ลอนดอน เมื่อ พ.ศ. 2441 ขณะอายุได้ 23 ปี เขาออกเดินทางมายัง ราชอาณาจักรสยาม (ประเทศไทย ในปัจจุบัน) ฐานะแพทย์ของ สถานเอกอัครราชทูตสหราชอาณาจักรประจำกรุงเทพ ใน พ.ศ. 2464 เขาแต่งงานกับ Eryl Glynne แพทย์หญิงที่เป็นที่รู้จักจากการสะสม เฟิร์น จำนวนมากจากประเทศไทยและต่อมาได้ทำงานกับ สวนพฤกษศาสตร์หลวงเมืองคิว เธอเสียชีวิตจากการถูกรถชนที่กรุงเทพเมื่อ พ.ศ. 2473 ทั้งคู่มีบุตรทั้งสิ้น 3 คน

**งาน**
หมอสมิธกลายเป็นแพทย์หลวงในราชสำนักของสยามและเป็นคนสนิทของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง เขาเผยแพร่ข้อมูลของเขาเกี่ยวกับสัตว์เลื้อยคลานและสัตว์สะเทินน้ำสะเทินบก โดยเขียนโต้ตอบกับ จอร์จ อัลเบิร์ต บูเลนเจอร์ แห่ง พิพิธภัณฑ์ประวัติศาสตร์ธรรมชาติลอนดอน

**งานเขียน**
 หมอฝรั่งในวังสยาม (A Physician at the court of Siam) ซึ่งหมอสมิธเขียนและตีพิมพ์เมื่อ พ.ศ. 2490

**อ้างอิง**
หมวดหมู่:แพทย์ชาวอังกฤษ
หมวดหมู่:ชาวอังกฤษในประเทศไทย
หมวดหมู่:บุคคลจากเทศมณฑลเซอร์รีย์
ตระกูลเกมบอย

ตระกูลเกมบอย (Game Boy family) เป็นตระกูลของเครื่องเล่นเกมพกพาพัฒนาผลิตได้รับการเปิดตัวและทำการตลาดโดยนินเท็นโด ประกอบด้วยเกมบอยและการแก้ไข โดยมีเกมบอยคัลเลอร์และตระกูลเกมบอยแอดวานซ์ ตระกูลผลิตภัณฑ์มียอดขายมากกว่า 200 ล้านเครื่องทั่วโลก

**ประวัติ**

**เกมบอยและการแก้ไข**

**เกมบอย**
เกมบอย

**เกมบอยคัลเลอร์**

**เกมบอยคัลเลอร์**
เกมบอยคัลเลอร์

**ตระกูลเกมบอยแอดวานซ์**

**เกมบอยแอดวานซ์**
เกมบอยแอดวานซ์

**เกมบอยแอดวานซ์เอสพี**
เกมบอยแอดวานซ์เอสพี

**เกมบอยไมโคร**
เกมบอยไมโคร

**การเปรียบเทียบ**

**ตลับเกม**
ตลับเกมบอยต้นฉบับ
ตลับเกมบอยสีดำ
ตลับเกมบอยคัลเลอร์ลายโปร่งใส
ตลับเกมบอยแอดวานซ์

**อุปกรณ์เสริม**
เกมบอยมีเช่นเดียวกับคอนโซลอื่น ๆ มีการเผยแพร่จำนวนมากจากอุปกรณ์เสริมและบุคคลที่สามที่ไม่มีใบอนุญาต สิ่งที่น่าสังเกตมากที่สุดคือเกมบอยคาเมร่า (ซ้าย) และเกมบอยปริ้นเตอร์ (ขวา) เปิดตัวในปี ค.ศ. 1998

**ซูเปอร์เกมบอย**
ซูเปอร์เกมบอยอเมริกาเหนือ

**ซูเปอร์เกมบอย 2**
150px

**เกมบอยเพลย์เยอร์**
150px

**การตอบรับ**

**ดูเพิ่ม**
 โปเกมอนมินิ

**อ้างอิง**

**แหล่งข้อมูลอื่น**
  Official website

หมวดหมู่:เครื่องเล่นเกมบอย
หมวดหมู่:เครื่องเล่นเกมพกพา
หมวดหมู่:ของเล่นยุค80
หมวดหมู่:ของเล่นยุค90
หมวดหมู่:ของเล่นยุค 2000
ทางหลวงพิเศษหมายเลข 84

ทางหลวงพิเศษหมายเลข 84 เป็นโครงการทางหลวงพิเศษระหว่างเมืองสายรองประธานในพื้นที่จังหวัดสงขลา มีวัตถุประสงค์เพื่อเพิ่มศักยภาพในการเดินทางจากอำเภอหาดใหญ่ไปยังชายแดนไทย/มาเลเซีย ที่อำเภอสะเดา ถือเป็นการช่วยแบ่งเบาการจราจรจากถนนเพชรเกษม ซึ่งเป็นถนนสายหลักเพียงสายเดียวที่ใช้ในการเดินทางระหว่างช่วงดังกล่าว ทางหลวงพิเศษสายนี้มีระยะทางประมาณ 62.5 กิโลเมตร

**รายละเอียดของเส้นทาง**
มีจุดเริ่มต้นจากถนนเพชรเกษม บริเวณกิโลเมตรที่ 1242+135 ในพื้นที่อำเภอบางกล่ำ จังหวัดสงขลา มุ่งหน้าไปทางทิศใต้ผ่านด้านหลังท่าอากาศยานหาดใหญ่ ผ่านทางหลวงแผ่นดินหมายเลข 4145 แล้วตัดกับทางหลวงแผ่นดินหมายเลข 4054 จากนั้นเบี่ยงไปทางทิศตะวันออกเฉียงใต้ ตัดกับถนนเพชรเกษมอีกครั้ง แล้วตรงไปสิ้นสุดที่ด่านศุลกากรสะเดา แห่งที่ 2 รวมระยะทางประมาณ 62.5 กิโลเมตร โดยจะก่อสร้างเป็นทางหลวงพิเศษขนาด 4 ช่องจราจร
นอกจากนี้ยังมีการก่อสร้างทางเชื่อมต่อไปยังทางหลวงแผ่นดินหมายเลข 4135 ระยะทาง 7.83 กิโลเมตร เพื่ออำนวยความสะดวกในการเดินทางไปยังท่าอากาศยานหาดใหญ่อีกด้วย

**การเก็บค่าผ่านทาง**
เก็บค่าผ่านทางในระบบปิด คือรับบัตรที่ด่านต้นทาง แล้วคืนบัตรพร้อมชำระค่าผ่านทางที่ด่านปลายทาง โดยอัตราค่าผ่านทางสำหรับรถยนต์ 4 ล้อ จะคิดค่าแรกเข้า 10 บาท หลังจากนั้นจะคิดเพิ่มอีกกิโลเมตรละ 1.25 บาท เมื่อใช้บริการตลอดเส้นทางจะเสียค่าผ่านทาง 88 บาท

**อ้างอิง**
84
84
ตำบลสระกะเทียม

สระกะเทียม เป็นตำบลหนึ่งของอำเภอเมืองนครปฐม จังหวัดนครปฐม สภาพพื้นที่โดยทั่วไปเป็นที่ราบลุ่ม มีคลองธรรมชาติและคลองขุดชลประทานไหลผ่าน ประชากรส่วนใหญ่ประกอบอาชีพเกษตรกรรม (ทำไร่ นา สวนมะพร้าวและมะม่วง) ที่เหลือประกอบอาชีพส่วนตัวและรับจ้าง 
สระกะเทียมเป็นตำบลหนึ่งที่เคยอยู่ในการปกครองของอำเภอบ้านโป่ง จังหวัดราชบุรี จนกระทั่งใน พ.ศ. 2486 ทางราชการจึงได้โอนมาขึ้นกับอำเภอเมืองนครปฐม จังหวัดนครปฐม ปัจจุบันท้องที่ตำบลทั้งตำบลอยู่ในเขตองค์การบริหารส่วนตำบลสระกะเทียมซึ่งได้รับการยกฐานะจากเดิมที่เป็นสภาตำบลสระกะเทียมเมื่อวันที่ 2 มีนาคม พ.ศ. 2538

**ที่มาของชื่อ**
ในอดีตมีผู้ขุดพบไหกระเทียม หลายใบในสระน้ำสระหนึ่ง (ปัจจุบันอยู่ในเขตหมู่ที่ 3 บ้านปากสระ) ชาวบ้านในละแวกนั้นและละแวกใกล้เคียงจึงเรียกสระนั้นว่า "สระกะเทียม" เมื่อมีการจัดตั้งตำบลก็เรียกท้องที่อันเป็นที่ตั้งสระนั้นว่า ตำบลสระกะเทียม

**ที่ตั้งและอาณาเขต**
ตำบลสระกะเทียมตั้งอยู่ทางทิศตะวันตกเฉียงใต้ของอำเภอเมืองนครปฐม มีอาณาเขตติดต่อกับตำบลข้างเคียงดังต่อไปนี้- ทิศเหนือ ติดต่อกับตำบลหนองอ้อ (อำเภอบ้านโป่ง จังหวัดราชบุรี) และตำบลหนองดินแดง (อำเภอเมืองนครปฐม)- ทิศตะวันออก ติดต่อกับตำบลหนองดินแดงและตำบลวังเย็น (อำเภอเมืองนครปฐม)- ทิศใต้ ติดต่อกับตำบลดอนใหญ่ (อำเภอบางแพ จังหวัดราชบุรี) และตำบลสวนป่าน (อำเภอเมืองนครปฐม)- ทิศตะวันตก ติดต่อกับตำบลสวนป่าน (อำเภอเมืองนครปฐม) และตำบลหนองอ้อ (อำเภอบ้านโป่ง จังหวัดราชบุรี)

**การแบ่งเขตการปกครอง**
ตำบลสระกะเทียมแบ่งเขตการปกครองออกเป็น 14 หมู่บ้าน ได้แก่- หมู่ที่ 1 บ้านลาดหญ้าแพรกตะวันออกหรือบ้านลาดหญ้าแพรก- หมู่ที่ 2 บ้านลาดหญ้าแพรกตะวันตกหรือบ้านลาดหญ้าแพรก- หมู่ที่ 3 บ้านปากสระ- หมู่ที่ 4 บ้านไร่- หมู่ที่ 5 บ้านต้นมะขาม- หมู่ที่ 6 บ้านบ่อน้ำเค็ม- หมู่ที่ 7 บ้านดอนมะยม- หมู่ที่ 8 บ้านใน- หมู่ที่ 9 บ้านดอนทราย- หมู่ที่ 10 บ้านหนองบัวลอย- หมู่ที่ 11 บ้านบ่อโรงเหล้า- หมู่ที่ 12 บ้านหมู่ใหญ่- หมู่ที่ 13 บ้านดอนพุทรา- หมู่ที่ 14 บ้านหลักประดู่

**การคมนาคม**
ถนนสายหลักในพื้นที่ตำบลสระกะเทียม ได้แก่- ถนนเพชรเกษม (ทางหลวงแผ่นดินหมายเลข 4)
ถนนสายรองในพื้นที่ตำบลสระกะเทียม ได้แก่- ทางหลวงชนบท นฐ. 1003 สายแยกทางหลวงหมายเลข 4 (กม.ที่ 65+960) – บ้านหนองอ้อ- ทางหลวงท้องถิ่น นฐ.ถ 98-001 สายบ้านต้นมะขาม–บ้านดอนทราย

**เชิงอรรถและอ้างอิง**
สระกะเทียม
สระกะเทียม
สระกะเทียม
ตำบลสวนป่าน

สวนป่าน เป็นตำบลหนึ่งของอำเภอเมืองนครปฐม จังหวัดนครปฐม สภาพพื้นที่เป็นที่ราบลุ่ม มีคลองธรรมชาติและคลองขุดชลประทานไหลผ่าน ประชากรส่วนใหญ่ประกอบอาชีพเกษตรกรรมและเลี้ยงสัตว์ ผลผลิตทางการเกษตรที่สำคัญ ได้แก่ ข้าวโพดฝักอ่อน ข้าว อ้อย และหญ้าสำหรับเลี้ยงวัว
ตําบลสวนป่านทั้งตำบลอยู่ในเขตองค์การบริหารส่วนตำบลสวนป่านซึ่งได้รับการยกฐานะจากเดิมที่เป็นสภาตำบลสวนป่านเมื่อวันที่ 31 มีนาคม พ.ศ. 2539

**ที่มาของชื่อ**
ในอดีตก่อนที่จะมีการจัดตั้งตำบล มีหมู่บ้านแห่งหนึ่งในบริเวณนี้ ชาวบ้านส่วนใหญ่ประกอบอาชีพทำสวนป่าน ต้นป่านที่โตได้ขนาดแล้วจะถูกตัด ลอกเปลือก และเอาเส้นใยออกมาทำเชือกล่ามปศุสัตว์หรือมัดสิ่งของต่าง ๆ การทำสวนป่านถือว่าเป็นอาชีพที่แปลกและหมู่บ้านนั้นเป็นหมู่บ้านเพียงแห่งเดียวที่ทำสวนป่านเป็นหลักในบริเวณดังกล่าว จึงได้ชื่อว่า "บ้านสวนป่าน" (ปัจจุบันคือหมู่ที่ 6) ต่อมามีการรวมบ้านสวนป่านกับหมู่บ้านใกล้เคียงอีก 5 หมู่บ้านแล้วจัดตั้งเป็นตำบล โดยตั้งชื่อตามชื่อบ้านสวนป่านว่า ตำบลสวนป่าน

**ที่ตั้งและอาณาเขต**
ตำบลสวนป่านตั้งอยู่ทางทิศตะวันตกเฉียงใต้ของอำเภอเมืองนครปฐม ห่างจากตัวอำเภอเป็นระยะทางประมาณ 17 กิโลเมตร มีอาณาเขตติดต่อกับตำบลข้างเคียงดังต่อไปนี้- ทิศเหนือ ติดต่อกับตำบลดอนกระเบื้อง ตำบลหนองอ้อ (อำเภอบ้านโป่ง จังหวัดราชบุรี) และตำบลสระกะเทียม (อำเภอเมืองนครปฐม)- ทิศตะวันออก ติดต่อกับตำบลสระกะเทียม (อำเภอเมืองนครปฐม)- ทิศใต้ ติดต่อกับตำบลบางแพ (อำเภอบางแพ จังหวัดราชบุรี) - ทิศตะวันตก ติดต่อกับตำบลวังเย็น (อำเภอบางแพ จังหวัดราชบุรี) และตำบลหนองโพ (อำเภอโพธาราม จังหวัดราชบุรี)

**การแบ่งเขตการปกครอง**
ตำบลสวนป่านแบ่งเขตการปกครองออกเป็น 6 หมู่บ้าน ได้แก่- หมู่ที่ 1 บ้านทุ่งแฝก- หมู่ที่ 2 บ้านห้วยลึกตะวันออก- หมู่ที่ 3 บ้านห้วยลึกตะวันตก- หมู่ที่ 4 บ้านหนองควายตาย- หมู่ที่ 5 บ้านรางปลาหมอ- หมู่ที่ 6 บ้านสวนป่าน

**การคมนาคม**
ในพื้นที่ตำบลสวนป่านไม่มีทางหลวงขนาดใหญ่ตัดผ่าน เส้นทางสายสำคัญที่ใช้สัญจรภายในพื้นที่ ได้แก่- ทางหลวงชนบท นฐ. 1003 สายแยกทางหลวงหมายเลข 4 (กม.ที่ 65+960) – บ้านหนองอ้อ- ทางหลวงท้องถิ่น นฐ.ถ 101-01 สายบ้านทุ่งแฝก–สวนป่าน- ทางหลวงท้องถิ่น นฐ.ถ 101-02 สายบ้านห้วยลึกตะวันออก–บ้านรางปลาหมอ- ทางหลวงท้องถิ่น นฐ.ถ 101-03 สายบ้านรางปลาหมอ–บ้านรางพลับ- ทางหลวงท้องถิ่น นฐ.ถ 101-04 สายบ้านสวนป่าน (บ้านมหาพล)–บึงกุ่ม- ทางหลวงท้องถิ่น นฐ.ถ 101-05 สายบ้านรางเป็ดแดง–บ้านสวนป่าน- ทางหลวงท้องถิ่น นฐ.ถ 101-06 สายบ้านหนองควายตาย- ทางหลวงท้องถิ่น นฐ.ถ 101-07 สายบ้านทุ่งแฝก–บ้านสระกะเทียม- ทางหลวงท้องถิ่น นฐ.ถ 101-08 สายบ้านทุ่งแฝก–บ้านสวนใหญ่- ทางหลวงท้องถิ่น นฐ.ถ 101-09 สายบ้านทุ่งแฝก–คลองลำสระเกษ

**อ้างอิง**
สวนป่าน
สวนป่าน
สวนป่าน
แม่น้ำเอ็กซ์

ไฟล์:ExeEstuaryAtPowderham.jpg|thumb|right|ปากแม่น้ำเอ็กซ์ และมีปราสาทพาวเดอรัมอยู่ด้านหลัง
แม่น้ำเอ็กซ์ (River Exe, s ') เป็นแม่น้ำในภาคตะวันตกเฉียงใต้ของประเทศอังกฤษ มีต้นน้ำอยู่ที่เอ็กซ์เฮด (Exe Head) ใกล้กับหมู่บ้านไซมอนส์บาธ (Simonsbath) ในเทศมณฑลซัมเมอร์เซต ห่างจากช่องแคบบริสตอลที่อยู่ทางทิศเหนือประมาณ 8.4 กิโลเมตร แต่ไหลลงไปทางทิศใต้ โดยความยาวส่วนใหญ่ของแม่น้ำเอ็กซ์อยู่ในเทศมณฑลเดวอน แม่น้ำเอ็กซ์มีความยาว 96 กิโลเมตร และไหลลงช่องแคบอังกฤษที่ปากแม่น้ำเอ็กซ์บนชายฝั่งด้านใต้ของเดวอน สะพานที่อยู่ใกล้ปลายน้ำที่สุดเคยอยู่ที่นครเอ็กซิเตอร์ ซึ่งเป็นชุมชนขนาดใหญ่ที่สุดริมแม่น้ำนี้ แต่ในปัจจุบัน มอเตอร์เวย์ M5 ตัดผ่านทางใต้ของเดวอน และข้ามแม่น้ำเอ็กซ์ถัดลงไปทางใต้ 3 กิโลเมตรจากตัวเมือง

**ลักษณะทั่วไป**
แม่น้ำเอ็กซ์ช่วงที่ไหลผ่านเอ็กซิเตอร์คีย์
ชื่อแม่น้ำมีที่มาจากคำว่า *Iska ซึ่งเป็นรากศัพท์ในภาษาบริตโตนิกดั้งเดิมหมายถึง "น้ำ" หรือ "ที่ที่มีปลาอาศัย" ซึ่งเป็นรากศัพท์ร่วมกับคำว่า pysg ในภาษาเวลส์ซึ่งเป็นรูปพหูพจน์ของปลา คำเดียวกันนี้ยังเป็นที่มาของชื่อแม่น้ำอีกหลายสายเช่นแม่น้ำแอกซ์ (River Axe) และแม่น้ำเอสก์ (River Esk) ในอังกฤษ และแม่น้ำอัสก์ (River Usk) ในเวลส์ เป็นต้น ชื่อแม่น้ำนี้เป็นที่มาของชื่อนครเอ็กซิเตอร์ ("ป้อมบนแม่น้ำเอ็กซ์") และชุมชนอื่น ๆ ที่ตั้งอยู่ใกล้เคียง รวมทั้งหมู่บ้านเอ็กซ์บริดจ์ (Exebridge) ซึ่งเป็นจุดที่แม่น้ำบาร์ล (River Barle) ไหลมาบรรจบ เมืองชายฝั่งสองเมืองตั้งอยู่คนละฟากของปากแม่น้ำเอ็กซ์ โดยเมืองเอ็กซ์มัท (Exmouth) ตั้งอยู่ทางฝั่งตะวันออก และเมืองดอว์ลิชวอร์เรน (Dawlish Warren) ตั้งอยู่ทางฝั่งตะวันตก โดยมีสันดอนทรายเชื่อมระหว่างสองเมืองทอดขวางปากแม่น้ำ
แม่น้ำสายนี้ส่งผลทำให้เอ็กซิเตอร์เจริญก้าวหน้าขึ้นอย่างมากในยุคกลาง อุตสาหกรรมในเอ็กซิเตอร์เริ่มมีขึ้นในบริเวณเกาะเอ็กซ์ ซึ่งสร้างขึ้นในคริสต์ศตวรรษที่ 10 จากการขุดคลองส่งน้ำเข้าไปในบริเวณหาดทรายและที่ลุ่มริมแม่น้ำ ก่อนที่เกาะเอ็กซ์จะกลายเป็นที่ตั้งของโรงงานผลิตกระดาษและสิ่งทอโดยใช้พลังงานจากน้ำ
ในคริสต์ศตวรรษที่ 13 อิซาเบล เด ฟอร์ซ เคาน์เตสที่ 8 แห่งเดวอนได้สั่งให้สร้างฝายกั้นแม่น้ำในนครเอ็กซิเตอร์ ฝายดังกล่าวต่อมาจึงมีชื่อเรียกว่าเคาน์เตสแวร์ (Countess Wear) อย่างไรก็ตาม ในปัจจุบันเคาน์เตสแวร์ได้กลายเป็นชื่อชุมชนหนึ่งในนครเอ็กซิเตอร์ ส่วนฝายแห่งใหม่ได้แก่ทรูส์แวร์ (Trews Weir) สร้างย้อนขึ้นไปทางต้นน้ำจากเคาน์เตสแวร์เดิม 2 กิโลเมตร คลองเอ็กซิเตอร์ถูกขุดขึ้นเพื่อเป็นทางเลี่ยงให้เรือสามารถเดินทางเข้ามาในตัวเมืองได้ เนื่องจากปากแม่น้ำกว้าง ช่วงน้ำขึ้นผู้คนจึงนิยมเล่นกีฬาทางน้ำโดยเฉพาะเรือใบ วินด์เซิร์ฟ และสกีน้ำในบริเวณปากแม่น้ำ
ทั้งสองฝั่งของบริเวณปากแม่น้ำมีทางรถไฟตัดผ่าน โดยฝั่งตะวันออกมีทางรถไฟสายอาโวเซ็ตจากเอ็กซิเตอร์ไปยังเอ็กซ์มัท และฝั่งตะวันตกมีทางรถไฟสายหลักเซาท์เดวอน โดยสายหลักเซาท์เดวอนตัดเลียบชายฝั่งทะเล และช่วงระหว่างพาวเดอรัม (Powderham) และดอว์ลิชวอร์เรนนั้นตัดผ่านแนวกำแพงกันคลื่น นอกจากนี้ยังมีเรือโดยสารข้ามฟากระหว่างเอ็กซ์มัทและสตาร์ครอสในช่วงฤดูร้อน เชื่อมระหว่างเอ็กซ์มัทและสถานีรถไฟสตาร์ครอสที่อยู่ในสายหลักเซาท์เดวอน บริเวณปากแม่น้ำเอ็กซ์ยังเป็นแหล่งอาหารสำหรับนกอพยพในช่วงฤดูหนาว ทำให้ดอว์ลิชวอร์เรนเป็นที่นิยมสำหรับนักดูนก นอกจากนี้แม่น้ำเอ็กซ์ยังมีปลาเทราต์สีน้ำตาลและปลาชนิดอื่น ๆ ชุกชุม

**อ้างอิง**

**แหล่งข้อมูลอื่น**
  RSPB reserves: Exminster & Powderham Marshes-  Dawlish Warren Nature Reserve
เอ็กซ์
หมวดหมู่:เทศมณฑลเดวอน
หมวดหมู่:เทศมณฑลซัมเมอร์เซต
หมวดหมู่:เอ็กซิเตอร์
กาลีเลโอ กีนี

ภาพถ่ายของ กาลิเลโอ คินี เมื่อ พ.ศ. 2447
ภาพประกาศนียบัตรของ คินี ที่ได้รับพระราชทานเครื่องราชอิสริยาภรณ์ชั้น ตริตาภรณ์ช้างเผือก เมื่อวันที่ 14 สิงหาคม พ.ศ. 2456
ศาสตราจารย์ กาลิเลโอ คินี (Galileo Chini; 2 ธันวาคม พ.ศ.2416 - 23 สิงหาคม พ.ศ.2499) มัณฑนากร นักออกแบบ จิตรกร และประติมากรชาวอิตาลี ซึ่งเดินทางเข้ามายังสยามเพื่อวาดภาพพระราชกรณียกิจของพระมหากษัตริย์ใน ราชวงศ์จักรี ตั้งแต่ รัชกาลที่ 1-6 ในสไตล์เฟรสโก (ภาพเขียนบนปูนเปียก) ที่โดมภายใน พระที่นั่งอนันตสมาคม ร่วมกับ คาร์โล ริโกลี ทำให้เขาได้รับพระราชทานเครื่องราชอิสริยาภรณ์ชั้น ตริตาภรณ์ช้างเผือก เมื่อวันที่ 14 สิงหาคม พ.ศ. 2456 นอกจากนี้เขายังได้วาดภาพที่เกี่ยวกับเมืองไทยไว้อีกหลายภาพ

**คลังรูปภาพ**

**เครื่องราชอิสริยาภรณ์**

**อ้างอิง**

**แหล่งข้อมูล**
Capri, Antonio (1971).  Storia della musica: Dalle antiche civiltà orientali alla musica elettronica , Casa Editrice Dr. Francesco Vallardi.
*Pedagotti, Simona (2005).  "Galileo Chini and the Brandini Chapel" in Francesca Allegri and Massimo Tosi (eds.), Castelfiorentino: Terra d'arte: centro viario e spirituale sulla Francigena, pp. 185–189. Federighi. 88-89159-07-3
*Peleggi, Maurizio (2002).  Lords of Things: The Fashioning of the Siamese Monarchy's Modern Image. University of Hawaii Press. 0-8248-2558-6
หมวดหมู่:ชาวอิตาลีในประเทศไทย
หมวดหมู่:บุคคลจากฟลอเรนซ์
หมวดหมู่:ประติมากรชาวอิตาลี
หมวดหมู่:มัณฑนากรชาวอิตาลี
อัลโด โมโร

อัลโด โรมีโอ ลุยจิ โมโร (Aldo Romeo Luigi Moro) เป็นรัฐบุรุษชาวอิตาลีและเป็นสมาชิกที่โดดเด่นของพรรคประชาธิปไตยคริสเตียน (DC) เขาทำหน้าที่เป็นนายกรัฐมนตรีคนที่ 38 ของอิตาลีตั้งแต่เดือนธันวาคม ค.ศ. 1963 ถึงมิถุนายน ค.ศ. 1968 และจากพฤศจิกายน ค.ศ. 1974 ถึงกรกฎาคม ค.ศ. 1976

**อ้างอิง**
หมวดหมู่:อัลโด โมโร
หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2521
หมวดหมู่:นายกรัฐมนตรีอิตาลี
หมวดหมู่:รัฐมนตรีว่าการกระทรวงการต่างประเทศอิตาลี
วัดเทียนดัด

วัดเทียนดัด เป็นวัดราษฏร์สังกัดมหานิกาย ในตำบลบ้านใหม่ อำเภอสามพราน จังหวัดนครปฐม ริมฝั่งแม่น้ำท่าจีน
วัดเทียนดัดสร้างขึ้นเมื่อปี พ.ศ. 2312 ในสมัยกรุงธนบุรี หลังจากที่กรุงศรีอยุธยาแตก พระสงฆ์ได้หนีพม่ามาพักบริเวณนี้ ชาวบ้านได้สร้างวัดให้ โดยใช้ชื่อวัดว่า วัดดงเกด เนื่องจากมีต้นเกดขึ้นอยู่มาก ต่อมาเปลี่ยนชื่อมาเป็น วัดกระแชงดาด, วัดเชิงดาดคงคาวน และ วัดเชิงดาดคงคาวล ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาที่วัดนี้และได้ตั้งชื่อวัดใหม่ว่า วัดเทียนดัด ในอดีตวัดมีพระเถรซึ่งมีชื่อเสียงมาก ได้แก่ พระครูปลัดผัน ติสฺสวณฺโณ อดีตเจ้าอาวาสรูปที่ 4 และพระครูอาทรพิทยคุณ (ผล ธมฺมโชติ) อดีตเจ้าอาวาสรูปที่ 5 ทั้งสองท่านมีชื่อเสียงทางด้านการสร้างพระและเครื่องรางของขลัง อีกองค์หนึ่งเป็นเจ้าอาวาสรูปที่ 6 คือ พระครูมนูญ กิจจานุวัตร (แสวง ธมฺรโส) ที่ได้พัฒนาวัดและสิ่งก่อสร้าง วัดเทียนดัด ได้รับพระราชทานวิสุงคามสีมา พ.ศ. 2480 ปัจจุบันมีพระครูวิกรมพิทยคุณ เป็นเจ้าอาวาส
วัดมีอุโบสถหลังเก่า สร้างหันหน้าไปทางแม่น้ำ ด้านหน้ามีพาไลหรือหลังคาคลุมทอดลงมา ใบเสมาตรงเอวทำเป็นลวดลายก้านขดสลับไป วัดยังมีเอกสารโบราณ อย่าง ตำรายันต์ ตำราคาถา ตำรายา มหาถะมืน ฯลฯ
พระมหาเจดีย์ วัดเทียนดัด

**อ้างอิง**
เทียนดัด
วัดเวฬุราชิณ

วัดเวฬุราชิณ เป็นพระอารามหลวงชั้นตรี ชนิดสามัญ ในแขวงบางยี่เรือ เขตธนบุรี กรุงเทพมหานคร ช่วงเวลาในการสร้างวัดคาบเกี่ยวกัน 2 แผ่นดิน คือ รัชกาลที่ 3 และรัชกาลที่ 4

**ประวัติ**
ผู้สร้างวัดคือ เจ้าพระยาพลเทพ (เอี่ยม ชูโต) โดยได้นำเงิน ค่าภาษีไม้ไผ่สีสุกที่ท่านเป็นเจ้าภาษีรับสัมปทานผูกขาดการเก็บอยู่มาใช้เป็นค่าสร้างวัด แต่เดิมใช้ชื่อวัดว่า วัดท้องคุ้ง ตามสภาพภูมิศาสตร์ที่ตั้งวัดที่เป็นคุ้งใหญ่ในคลองบางกอกใหญ่ สร้างเสร็จในสมัยรัชกาลที่ 4 จึงได้น้อมเกล้าฯ ถวายเป็นพระอารามหลวง ได้รับพระราชทานนามว่า วัดเวฬุราชิณ ซึ่งแปลว่า วัดซึ่งเกิดจากหนี้ภาษีไม้ไผ่ของพระราชา ต่อมาในสมัยรัชกาลที่ 4 พระยาพิศาลศุภผล (ชื่น พิศาลบุตร) และขุนตาลวโนชากร (นิ่ม เสนะวัต) ได้ร่วมกันปฏิสังขรณ์วัดใหม่ทั้งหมด เป็นการปฏิสังขรณ์ครั้งใหญ่เท่ากับเป็นการสร้างวัดใหม่ ต่อมาพระไพโรจน์ธรรมาภรณ์เป็นเจ้าอาวาสได้บูรณะวัด

**อาคารเสนาสนะและปูชนียวัตถุ**
พระอุโบสถ มีลักษณะสถาปัตยกรรมทรงไทย หลังคาลด 2 ชั้น มุงกระเบื้อง ประดับช่อฟ้าใบระกา หางหงส์ ซุ้มประตูหน้าต่างเป็นลายปูนปั้นงดงาม ภายในมีจิตรกรรมฝาผนังเล่าเรื่องชาดก เหนือหน้าต่างเป็นภาพเทพพนม พัดแฉกคนธรรพ์ และเทพบันเทิงฝาผนังหลังพระประธาน เป็นภาพพระพุทธเจ้าทรงแสดงพระธรรมเทศนาโปรดพระพุทธมารดา พระประธาน เป็นพระพุทธรูปปางมารวิชัย
พระวิหารทิศ 4 หลังมีมุขลดหน้าบันจำหลักไม้เป็นรูปพระพุทธเจ้าแสดงพระธรรมเทศนาแก่เหล่าเทวดา มีพระพุทธสีหไสยาสน์ประดิษฐานประดิษฐานอยู่ภายใน ส่วนพระเจดีย์ทรงลังกาอยู่หลังพระอุโบสถ ตั้งอยู่บนฐานทักษิณสี่เหลี่ยม

**อ้างอิง**
เวฬุราชิน
เวฬุราชิน
หมวดหมู่:โบราณสถานในเขตธนบุรี
อาร์มีเนียนพรีเมียร์ลีก

อาร์มีเนียนพรีเมียร์ลีก (Հայաստանի Բարձրագույն Խումբ) เป็นการแข่งขันฟุตบอลลีกระดับสูงสุดของประเทศอาร์มีเนีย ลีกนี้เคยเป็นเพียงลีกภูมิภาคในช่วง ค.ศ. 1936–1991 ซึ่งอาร์มีเนียยังเป็นส่วนหนึ่งของสหภาพโซเวียต ต่อมาหลังจากที่ได้รับเอกราช ได้มีการก่อตั้งสหพันธ์ฟุตบอลอาร์มีเนียและอาร์มีเนียนพรีเมียร์ลีกซึ่งประกอบด้วยทีมประมาณ 9–10 ทีม ทีมชนะเลิศของลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบแรก

**ผลงานแบ่งตามสโมสร**

**อ้างอิง**

**แหล่งข้อมูลอื่น**
  FIFA.com: Table date=2016-03-16 -  RSSSF: Armenian Premier League Seasons-  Armenian Premier League directory
1
อาร์มีเนีย
วัดชิโนรสารามวรวิหาร

วัดชิโนรสารามวรวิหาร เป็นพระอารามหลวงชั้นตรี ชนิดวรวิหาร สังกัดมหานิกาย ในแขวงบ้านช่างหล่อ เขตบางกอกน้อย กรุงเทพมหานคร ตั้งอยู่ริมคลองมอญ ติดถนนอิสรภาพ ตรงข้ามกับกรมอู่ทหารเรือ

**ประวัติ**
ผู้สร้างวัดคือ สมเด็จพระมหาสมณเจ้า กรมพระปรมานุชิตชิโนรส ขณะดำรงพระอิสริยยศเป็นกรมหมื่นนุชิตชิโนรส สร้างเมื่อ พ.ศ. 2379 ด้วยพระประสงค์จะใช้เป็นสถานที่ปฏิบัติธรรม เจริญวิปัสสนากรรมฐาน สำราญพระอิริยาบถในบางโอกาส โดยได้สร้างพระอุโบสถ พระวิหาร 4 ทิศ พระเจดีย์ยอดปรางค์ พระเจดีย์ใหญ่ ชาวบ้านเรียกวัดว่า วัดใหม่วาสุกรี ตามพระนามเดิมของพระองค์คือ พระเจ้าลูกยาเธอ พระองค์เจ้าวาสุกรี 
ต่อมาท่านได้น้อมถวายวัดเป็นพระอารามหลวงในสมัยรัชกาลที่ 4 แต่วัดยังสร้างไม่เสร็จก็ทรงสิ้นพระชนม์เสียก่อน ในสมัยรัชกาลที่ 4 ทรงโปรดเกล้าฯ ให้ช่างปั้นและเขียนรูปนาคไว้ทั่วไปเพื่อเป็นเครื่องหมายแห่งพระนามเดิม และให้ปั้นรูปพระมหามงกุฎ ลงรักปิดทองไว้เหนือเรือนแก้วหลังพระประธานในพระอุโบสถ

**อาคารเสนาสนะและปูชนียวัตถุ**
พระพุทธชินสีห์วรมงคลมุนี
พระอุโบสถมีศิลปะผสมแบบสมัยรัชกาลที่ 3 กว้าง 13.60 เมตร ยาว 26.30 เมตร เป็นลักษณะทรงไทย หลังคาลด 2 ชั้น หน้าบันประดับปูนปั้นเป็นรูปกิ่งไม้ ดอกไม้ มีเทพพนมครึ่งองค์อยู่ตรงกลาง ปิดทองประดับกระจก บานประตูหน้าต่างภายในเขียนลายฮ่อ หรือลายโต๊ะจีน หลังคามุงกระเบื้องประดับช่อฟ้า ใบระกา ภายนอกอาคารเขียนลายรดน้ำรูปนาคดั้นเมฆ บานประตูกลางด้านนอกเขียนรูปเซี่ยวกางเหยียบนาคถือพัดแฉก เพดานสีแดงเขียนรูปนาคลายฉลุปิดทอง ภายในมีจิตรกรรมฝาผนัง ช่วงหน้าพระประธานระดับหน้าต่างเขียนภาพแผนที่วัดชิโนรส แผนที่คลอง แม่น้ำ และแผนที่พระบรมมหาราชวัง 
มีพระประธานคือ พระพุทธชินสีห์วรมงคลมุนี ซึ่งได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระพุทธรูปหล่อ ปางมารวิชัย หน้าตักกว้าง 3 ศอก 4 นิ้ว สูงตลอดยอดพระรัศมี 1 วา 5 นิ้ว มีพระอัครสาวกซ้ายขวาข้างละองค์ สูง 2 ศอก 1 คืบ 9 นิ้ว เท่ากันทั้งสององค์ รัชกาลที่ 9 ยังโปรดให้ปั้นพระมหาพิชัยมงกุฎ ลงรักปิดทองไว้เหนือซุ้มเรือนแก้ว หลังพระประธาน เพื่อเป็นการรำลึกถึงสมเด็จพระมหาสมณเจ้า กรมพระปรมานุชิตชิโนรส
พระวิหาร 4 ทิศ หรือวิหารคด ทิศละ 2 หลัง รวม 8 หลัง เป็นอาคารทรงไทย ก่ออิฐถือปูน ไม่มีช่อฟ้าใบระกา ปัจจุบันเหลือเพียง 2 หลัง มีพระเจดีย์คู่องค์ใหญ่ ก่ออิฐถือปูน ฐานล่างย่อ 6 เหลี่ยม สูง 14 วา ฐานกว้าง 13 วา องค์พระเจดีย์ย่อมุม 5 เหลี่ยม เป็นพระเจดีย์ไม้สิบสอง มียักษ์แบก 18 ตน 
ในวัดยังมีพระตำหนักสมเด็จพระมหาสมณเจ้า กรมพระปรมานุชิตชิโนรส กว้าง 11.40 เมตร ยาว 24.90 เมตร พระบาทสมเด็จพระจอมเกล้าเจ้าอยู่หัวทรงสร้างถวาย

**อ้างอิง**
ชิโนรสารามวรวิหาร
ชิโนรสารามวรวิหาร
หมวดหมู่:โบราณสถานในเขตบางกอกน้อย
ข้อริเริ่มเข็มขัดและเส้นทาง

ข้อริเริ่มเข็มขัดและเส้นทาง (Belt and Road Initiative) หรือเดิมเรียก หนึ่งเข็มขัด หนึ่งเส้นทาง (One Belt One Road; 一带一路) เป็นยุทธศาสตร์การพัฒนาทั่วโลกที่รัฐบาลจีนเริ่มใช้ในปี 2556 ซึ่งเกี่ยวข้องกับการพัฒนาและการลงทุนโครงสร้างพื้นฐานในประเทศและองค์การระหว่างประเทศเกือบ 70 แห่ง ถือเป็นศูนย์กลางของนโยบายต่างประเทศของสี จิ้นผิง เลขาธิการพรรคคอมมิวนิสต์จีน
"เข็มขัด" หมายถึง เส้นทางทางบกสำหรับการขนส่งทางถนนและราง เรียก "เข็มขัดเศรษฐกิจเส้นทางสายไหม" ส่วน "ถนน" หมายความถึง เส้นทางทะเล หรือเส้นทางสายไหมทางทะเลคริสต์ศตวรรษที่ 21 มีการบรรจุในรัฐธรรมนูญแห่งสาธารณรัฐประชาชนจีนในปี 2560 
รัฐบาลจีนเรียกข้อริเริ่มนี้ว่าเป็น "การประมูลราคาเพื่อเสริมการเชื่อมถึงกันในภูมิภาคและรับอนาคตที่สว่างไสว" ผู้สังเกตการณ์บางคนมองว่าเป็นแผนการครองโลกของจีนสำหรับเครือข่ายการค้าทั่วโลกที่มีจีนเป็นศูนย์กลาง โครงการนี้มีวันที่แล้วเสร็จที่กำหนดไว้ในปี 2592 ซึ่งประจวบกับการครบรอบ 100 ปีการก่อตั้งสาธารณรัฐประชาชนจีน

**อ้างอิง**

หมวดหมู่:ความสัมพันธ์ระหว่างประเทศของประเทศจีน
หมวดหมู่:สี จิ้นผิง
แคว้นสเวียร์ดลอฟสค์

แคว้นสเวียร์ดลอฟสค์ (Свердло́вская о́бласть) เป็นแคว้นหนึ่งของสหพันธรัฐรัสเซีย ตั้งอยู่ในเขตสหพันธ์ยูรัล มีเมืองเยคาเตรินบุร์กเดิมชื่อสเวียร์ดลอฟสค์ เป็นเมืองศูนย์กลางการปกครองและการค้า มีประชากรทั้งหมด 4,297,747 คน (ในปี ค.ศ. 2010).

**อ้างอิง**
สเวียร์ดลอฟสค์
หมวดหมู่:แคว้นของประเทศรัสเซีย